CELEX: 62009CA0049
Language: mt
Date: 2010-10-28 00:00:00
Title: Kawża C-49/09: Sentenza tal-Qorti tal-Ġustizzja (It-Tielet Awla) tat- 28 ta’ Ottubru 2010 — Il-Kummissjoni Ewropea vs Ir-Repubblika tal-Polonja (Nuqqas ta’ Stat li jwettaq obbligu — Taxxa fuq il-valur miżjud — Direttiva 2006/112/KE — Adeżjoni iktar tard ta’ Stati Membri — Dispożizzjonijiet tranżitorji — Applikazzjoni ratione temporis — Applikazzjoni ta’ rata mnaqqsa — Ħwejjeġ u aċċessorji ta’ ħwejjeġ tat-trabi u żraben tat-tfal)

18.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 346/9
            
         Sentenza tal-Qorti tal-Ġustizzja (It-Tielet Awla) tat-28 ta’ Ottubru 2010 — Il-Kummissjoni Ewropea vs Ir-Repubblika tal-Polonja
   (Kawża C-49/09) (1)
   
   (Nuqqas ta’ Stat li jwettaq obbligu - Taxxa fuq il-valur miżjud - Direttiva 2006/112/KE - Adeżjoni iktar tard ta’ Stati Membri - Dispożizzjonijiet tranżitorji - Applikazzjoni ratione temporis - Applikazzjoni ta’ rata mnaqqsa - Ħwejjeġ u aċċessorji ta’ ħwejjeġ tat-trabi u żraben tat-tfal)
   2010/C 346/15
   Lingwa tal-kawża: il-Pollakk
   
      Partijiet
   
   
      Rikorrenti: Il-Kummissjoni Ewropea (rappreżentanti: D. Triantafyllou u K. Herrmann, aġenti)
   
      Konvenuta: Ir-Repubblika tal-Polonja (rappreżentanti: M. Szpunar, M. Dowgielewicz, M. Jarosz u A. Rutkowska, aġenti)]
   
      Suġġett
   
   Nuqqas ta’ Stat li jwettaq obbligu — Ksur tal-Artikolu 98, moqri flimkien mal-Anness III tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (ĠU L 347, p. 1) — Applikazzjoni ta’ rata mnaqqsa tal-VAT għal ħwejjeġ u aċċessorji ta’ ħwejjeġ għal trabi u żraben tat-tfal.
   
      Dispożittiv
   
   
               (1)
            
            
               Bl-applikazzjoni ta’ rata mnaqqsa ta’ taxxa fuq il-valur miżjud ta’ 7 % fuq il-provvisti, l-importazzjoni u l-akkwist intra-Komunitarju ta’ ħwejjeġ u aċċessorji ta’ ħwejjeġ tat-trabi kif ukoll ta’ żraben tat-tfal, ir-Repubblika tal-Polonja naqset milli twettaq l-obbligi tagħha taħt id-dispożizzjonijiet moqrija flimkien tal-Artikolu 98 u tal-Anness III tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud.
            
         
               (2)
            
            
               Ir-Repubblika tal-Polonja hija kkundannata għall-ispejjeż.
            
         
      (1)  ĠU C 102, 01.05.2009.